Document ID: 31986R0682

KOMISSION ASETUS (ETY) N:o 682/86,
annettu 4 päivänä maaliskuuta 1986,
varastointielinten jalostamattomien kuivattujen viinirypäleiden myynnistä tiettyjen mausteiden valmistukseen
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon hedelmä- ja vihannesjalostealan yhteisestä markkinajärjestelystä 24 päivänä helmikuuta 1986 annetun neuvoston asetuksen (ETY) N:o 426/86(), ja erityisesti sen 8 artiklan 8 kohdan ja 20 artiklan,
ottaa huomioon hedelmä- ja vihannesjalostealan tuotantotukijärjestelmän yleisten sääntöjen vahvistamisesta 8 päivänä toukokuuta 1984 annetun neuvoston asetuksen (ETY) N:o 1277/84(), ja erityisesti sen 6 artiklan 1 kohdan,
sekä katsoo, että
varastointielinten jalostamattomien kuivattujen viinirypäleiden ja kuivattujen viikunoiden ostamisesta, myymisestä ja varastoimisesta 12 päivänä maaliskuuta 1985 annetun komission asetuksen (ETY) N:o 626/85(), sellaisena kuin se on muutettuna asetuksella (ETY) N:o 344/86(), 6 artiklan 2 kohdassa säädetään, että tiettyyn käyttöön tarkoitetut tuotteet myydään ennakolta vahvistettuun hintaan tai tarjouskilpailulla,
jalostamattomat kuivatut viinirypäleet voidaan myydä tiettyjen mausteiden valmistusta varten ennakolta vahvistettuun hintaan, koska näihin tuotteisiin käytetään kuivattuja viinirypäleitä korvaamaan muita raaka-aineita joiden saatavuus vaihtelee; myyntiin saatettavat määrät on rajoitettava mausteteollisuuden kuivattujen viinirypäleiden käyttömahdollisuuksien mukaisesti,
oikean käyttötavan takaamiseksi olisi määritettävä valmistettava lopullinen tuote; on syytä vaatia vakuutta jalostamisesta sen takaamiseksi, että jalostamattomat kuivatut viinirypäleet käytetään voimassa olevien säännösten mukaisesti,
asetuksessa (ETY) N:o 626/85 vahvistetaan varastointielinten tuotteiden myyntiin sovellettavat ehdot; on syytä täydentää kyseisen asetuksen 7 artiklan 2 kohdassa tarkoitettua ostohakemusta ostajan ilmoituksella, jossa määritellään tuotteisiin sovellettavat käyttörajoitukset, ja
tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Varastointielinten asetuksen (ETY) N:o 626/85 mukaisesti ostamat jalostamattomat kuivatut viinirypäleet voidaan myydä ennakolta vahvistettuun hintaan tiettyjen mausteiden valmistamiseksi tässä asetuksessa vahvistettujen säännösten mukaisesti.
2. Myyntiin saatettavat määrät rajoitetaan suhteessa todennäköisiin markkinointimahdollisuuksiin säädettyä käyttöä varten.
2 artikla
1. Jalostamattomia kuivattuja viinirypäleitä käytetään valmistettaessa:
- yhteisen tullitariffin alanimikkeeseen 20.01 C kuuluvia pikkelsejä tai
- yhteisen tullitariffin alanimikkeeseen 21.04 C kuuluvia kastikkeita ja mausteita.
Valmistaminen on saatettava loppuun viimeistään 90 päivää asetuksen (ETY) N:o 626/85 8 artiklan 2 kohdassa tarkoitetun ostohakemuksen hyväksymispäivän jälkeen.
2. On annettava vakuus jalostamisesta sen takaamiseksi, että jalostamattomat kuivatut viinirypäleet käytetään vahvistetussa määräajassa 1 kohdan mukaisesti.
3 artikla
Ostohakemukseen on sisällyttävä asetuksen (ETY) N:o 626/85 7 artiklan 2 kohdassa mainittujen merkintöjen lisäksi ilmoitus, jolla hakija sitoutuu käyttämään tuotteet tämän asetuksen 2 artiklan 1 kohdassa ilmoitettua tarkoitusta varten.
4 artikla
Ajanjaksona, jona jalostamattomat kuivatut viinirypäleet tarjotaan myyntiin tämän asetuksen mukaisesti, jäsenvaltioiden on ilmoitettava komissiolle:
a) viimeistään joka kuukauden 10 päivänä edellisen kuukauden 16:sta päivästä viimeiseen päivään välisenä aikana myyty määrä;
b) viimeistään joka kuukauden 25 päivänä kyseisen kuukauden ensimmäisestä päivästä 15:nteen päivään välisenä aikana myyty määrä.
5 artikla
Tämän asetuksen mukaisesti myynnistä huolehtivat varastointielimet, sovellettavat hinnat sekä jalostamisvakuuden antaminen on määritelty asetuksen (ETY) N:o 426/86 22 artiklassa vahvistetun menettelyn mukaisesti.
6 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 4 päivänä maaliskuuta 1986.

Labels: 3
2
11
17